A Tanács 94/29/EK irányelve

(1994. június 23.)

a gabonafélékben, illetőleg az állati eredetű élelmiszerekben, illetve azok felületén található peszticid-szermaradványok megengedett legmagasabb mértékének meghatározásáról szóló 86/362/EGK, illetőleg 86/363/EGK irányelv mellékleteinek módosításáról

AZ EURÓPAI UNIÓ TANÁCSA,

tekintettel az Európai Gazdasági Közösséget létrehozó szerződésre,

tekintettel a gabonafélékben, illetve azok felületén található peszticid-szermaradványok megengedett legmagasabb mértékének meghatározásáról szóló, 1986. július 24-i 86/362/EGK tanácsi irányelvre [1] és különösen annak 11. cikkére,

tekintettel az állati eredetű élelmiszerekben, illetve azok felületén található peszticid-szermaradványok megengedett legmagasabb mértékének meghatározásáról szóló, 1986. július 24-i 86/363/EGK tanácsi irányelvre [2] és különösen annak 11. cikkére,

tekintettel a Bizottság javaslatára,

mivel a 86/362/EGK és a 86/363/EGK irányelv keretében a Bizottság felhatalmazást kapott a Tanács által jóváhagyandó, a szermaradványok maximális értékeit tartalmazó lista elkészítésére;

mivel a tudományos és műszaki fejlődés fényében, a közegészségügy és a mezőgazdaság követelményeinek figyelembevételével kívánatos kiegészíteni a fent említett irányelvek II. mellékletét, a gabonafélékkel és az állati eredetű élelmiszerekkel kapcsolatos további peszticid-szermaradványokra vonatkozó rendelkezések hozzáadásával, melyek név szerint: daminozid, lambda-cihalotrin, etefon, propikonazol, karbofurán, karbosulfán, benfurakarb, furatiokarb, ciflutrin, metalaxil, benalaxil és fenarimol;

mivel azonban egyes gabonaféle–peszticid/állati eredetű élelmiszer kombinációkban nem áll elegendő adat rendelkezésre; mivel ezen adatok beszerzéséhez egy legfeljebb négy évig tartó vizsgálati időszakra van szükség; mivel ezért az így kapott adatok alapján legkésőbb 1999. június 30-ig meg kell határozni az egyes szermaradványok maximális értékeit; mivel a szükséges adatok hiánya azt eredményezné, hogy az értékét a kimutathatóság határértékében kell megállapítani;

mivel, hogy pontosabb becslést lehessen készíteni a szermaradványoknak a táplálkozással való felvételéről, megfontolt döntés, amennyiben lehetséges, a táplálkozás valamennyi fő összetevőjében az egyes peszticidek maximális értékeinek megállapítása; mivel ezek az értékek a megfelelő növényvédelmi hatás kifejtéséhez minimálisan szükséges peszticid mennyiségét fejezik ki, melynek használata a lehető legkevesebb szermaradvánnyal jár, és amely toxikológiailag elfogadható;

mivel az ezen irányelv által megállapított maximális szermaradványértékeket felül kell vizsgálni a növényvédő szerek forgalomba hozataláról szóló, 1991. július 15-i 91/414/EGK tanácsi irányelv [3] 8. cikkének (2) bekezdése alapján létrehozott munkaprogram által előírt hatóanyag-újraértékelés keretében,

ELFOGADTA EZT AZ IRÁNYELVET:

1. cikk

A 86/362/EGK irányelv II. mellékletének A. része a következő peszticid-szermaradványokkal egészül ki:

a) b) c) Amennyiben 1999. június 30-ig nem kerül meghatározásra a maximális érték, az alábbi értékeket kell figyelembe venni:

a) : 0,02

b) : 0,05

c) : 0,1

Peszticid-szermaradványok | Maximális érték mg/kg-ban (ppm) |

42.CIFLUTRIN, beleértve egyéb kevert izomer alkotókat is (az izomerek összege) | 0,05: kukorica 0,02: egyéb gabona |

43.METALAXIL | 0,05 |

44.BENALAXIL | 0,05 |

45.FENARIMOL | a): búza, árpa 0,02: egyéb gabona |

46.PROPIKONAZOL | 0,05 |

47.DAMINOZID (a daminozid és az 1,1-dimetilhidrazin daminozilként kifejezett összege) | 0,02 |

48.LAMBDA-CIHALOTRIN | 0,05: árpa 0,02: egyéb gabona |

49.ETEFON | b): kukorica 0,2: búza, tritikále 0,5: árpa, rozs 0,05: egyéb gabona |

50.KARBOFURÁN (a karbofurán és a 3-hidroxi-karbofurán karbofuránként kifejezett összege) | c): rizs, zab 0,1: egyéb gabona |

51.KARBOSZULFÁN | 0,05 |

52.BENFURAKARB | b): kukorica 0,05:egyéb gabona |

53.FURATIOKARB | 0,05 |

2. cikk

(1) A 86/363/EGK irányelv II. mellékletének A. része a következő peszticid-szermaradványokkal egészül ki:

Peszticid-szermaradványok | Maximális érték mg/kg-ban (ppm) |

az I. melléklet ex0201, 0202, 0203, 0204, 02050000, 0206, 0207, ex0208, 020900, 0210, 160100 és 1602 fejlécű rovataiban felsorolt hús, húskészítmény, belsőség és állati zsiradék esetében | az I. melléklet 0401 fejlécű rovatában levő tehéntej, teljes tehéntej esetében; a 0401, 0402, 040500 és 0406 fejlécű rovataiban felsorolt egyéb élelmiszerek esetében, az és jegyzetnek megfelelően | az I. melléklet 040700 és 0408 fejlécű rovataiban felsorolt hámozott friss tojás, madártojás és tojássárgája esetében |

15.CIFLUTRIN, beleértve egyéb kevert izomer alkotóelemeket is (az izomerek összege) | 0,05 | 0,02 | 0,02 |

16.LAMBDA-CIHALOTRIN | 0,5 (kivéve a 0207 baromfihús) 0,02 (0207 baromfihús) | 0,05 | 0,02 |

(2) A 86/363/EGK irányelv II. mellékletének B. része a következő peszticid-szermaradványokkal egészül ki:

a) Amennyiben 1999. június 30-ig nem kerül meghatározásra a maximális érték, az alábbi értékeket kell figyelembe venni: 0,02.

Peszticid-szermaradvány | Maximális érték mg/kg-ban (ppm) |

az I. melléklet ex0201, 0202, 0203, 0204, 02050000, 0206, 0207, ex0208, 020900, 0210, 160100 és 1602 fejlécű rovataiban felsorolt zsíros hús, a húskészítmények, belsőségek és állati zsírok esetében | az I. melléklet 0401 0402, 040500 és 0406 fejlécű rovataiban felsorolt tej és tejtermékek esetében | Az I. melléklet 040700 és 0408 fejlécű rovataiban felsorolt hámozott friss tojás, madártojás és tojássárgája esetében |

17.FENARIMOL | Ex 0208: a) máj + vese 0,02 egyéb termék | 0,02 | 0,02 |

18.METALAXIL | 0,5 | 0,05 | 0,05 |

19.BENALAXIL | 0,5 | 0,05 | 0,05 |

20.DAMINOZID (a daminozid és az 1,1-dimetilhidrazin daminozilként kifejezett összege) | 0,05 | 0,05 | 0,05 |

21.ETEFON | 0,05 | 0,05 | 0,05 |

22.PROPIKONAZOL | Ex0206: 0,1 kérődzők mája 0,05egyéb termék | 0,1 | 0,05 |

23.KARBOFURÁN (a karbofurán és a 3-hidroxi-karbofurán karbofuránként kifejezett összege) | 0,1 | 0,1 | 0,1 |

24.KARBOSZULFÁN | 0,5 | 0,05 | 0,05 |

25.BENFURAKARB | 0,5 | 0,05 | 0,05 |

26.FURATIOKARB | 0,5 | 0,05 | 0,05 |

3. cikk

A tagállamok legkésőbb 1995. június 30-ig hatályba léptetik azokat a törvényi, rendeleti és közigazgatási rendelkezéseket, amelyek szükségesek ahhoz, hogy ennek az irányelvnek megfeleljenek.

Amikor a tagállamok elfogadják ezeket az intézkedéseket, azokban hivatkozni kell erre az irányelvre, vagy azokhoz hivatalos kihirdetésük alkalmával ilyen hivatkozást kell fűzni. A hivatkozás módját a tagállamok határozzák meg.

4. cikk

Ez az irányelv az Európai Közösségek Hivatalos Lapjában való kihirdetésének napján lép hatályba.

5. cikk

Ennek az irányelvnek a tagállamok a címzettjei.

Kelt Luxembourgban, 1994. június 23-án.

a Tanács részéről

az elnök

G. Moraitis

[1] HL L 221., 1986.8.7., 37. o. A legutóbb a 93/57/EGK irányelvvel (HL L 211., 1993.8.23., 1. o.) módosított irányelv.

[2] HL L 221., 1986.8.7., 43. o. A legutóbb a 93/57/EGK irányelvvel (HL L 211., 1993.8.23., 1. o.) módosított irányelv.

[3] HL L 230., 1991.8.19., 1. o. A legutóbb a 93/71/EGK bizottsági irányelvvel (HL L 211., 1993.8.31., 27. o.) módosított irányelv.

--------------------------------------------------